stanford-oval/wikipedia huggingface dataset:
Joonas Paqvalin
Ura > Maajoukkueura

Paqvalin pelasi alle 18-vuotiaiden Hlinka Gretzky Cupissa vuonna 2023. Hänet valittiin myös Suomen alle 18-vuotiaiden MM-leiriryhmään vuoden 2024 turnaukseen, mutta Paqvalin putosi kuitenkin viimeisten joukossa lopullisesta kisajoukkueesta.
Paqvalin pelasi myös World U-17 Hockey Challengessa vuonna 2022, jolloin hän voitti pronssia. Yhteensä Paqvalin on pelannut kuusi nuorten ja 32 poikien maaottelua.
Muuta

Paqvalinin isoveli Arttu pelaa puolustajana Pelicansin U20-joukkueessa.
Otava Rossi

Otava Rossi on suomalainen lapsinäyttelijä.
Filmografia

| Elokuva> Vuosi | Elokuva | Elokuva> Rooli |
| --- | --- | --- |
| 2022 | Masha ja Karhu: Tarujen 12 kuukautta | Tammikuu |
| 2023 | Pieni Merenneito  | Pärsky |
| 2024 | Villi robotti |  |
| Televisiosarjat> Vuosi | Televisiosarjat> Sarja | Televisiosarjat> Rooli |
| --- | --- | --- |
| 2022 | Munkkivuori | Kristian |
| 2023 | Poromafia | Lukas |
Aiheesta muualla

Otava Rossi Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Ritva  Elonet
Katalin Novák

| Katalin Novák |
| --- | --- |

Unkarin presidentti
 10. toukokuuta 2022 – 10. helmikuuta 2024  
Pääministeri:  Viktor Orbán
Edeltäjä:  János Áder
Seuraaja:  Tamás Sulyok
Henkilötiedot
Syntynyt: 6. syyskuuta 1977 (ikä 47) Szeged, Unkari
Kansalaisuus:  unkarilainen
Puoliso:  István Veres
Tiedot
Puolue:  Fidesz
Katalin Éva Novák (s. 6. syyskuuta 1977 Szeged, Unkari) on unkarilainen poliitikko, joka toimi presidenttinä toukokuusta 2022 helmikuuhun 2024. Hän oli Unkarin ensimmäinen naispresidentti.
Opinnot ja ura

Katalin Novák kävi koulunsa Szegedissä; kouluaikoinaan hän vieraili vaihto-oppilasstipendillä Los Angelesissa 1992 ja Pariisissa 1995. Novák opiskeli taloustiedettä Budapesti Corvinus Egyetemissä vuosina 1996–2001 ja oikeustiedettä Szegedin yliopistossa vuosina 1999–2004. Hän on opiskellut myös vuosina 1999–2001 Pariisissa Institut d'Etudes Politiques de Paris -korkeakoulussa sekä vuosina 2002–2003 Pariisin Kansallisessa hallintokoulussa. Novák on suorittanut englannin, ranskan ja saksan kielissä C-tason kielitaitotutkinnon ja ilmoittaa myös osaavansa espanjaa "keskitasolla".
Novák on koko työuransa toiminut politiikassa tai valtionhallinnossa. Vuosina 2001–2010 hän (äitiyslomien ohella) työskenteli ulkoministeriön eri osastoilla, EU-yhteyksiin ja -tiedotukseen liittyvissä tehtävissä. Vuosina 2010–2012 hän toimi ulkoministerin avustajana, vuosina 2012–2014 inhimillisten voimavarojen ministeriön kansliapäällikkönä sekä vuosina 2013–2014 ulkoministeriön ranskankielisistä maista vastaavana komissaarina. Vuodesta 2014 lähtien hän työskenteli inhimillisten voimavarojen ministeriössä perhe-, nuoriso- ja kansainvälisten asioiden valtiosihteerinä, vuodesta 2018 vuoteen 2022 Fidesz-puolueen kansanedustajana.
Syksyllä 2020 Novák nimitettiin Viktor Orbánin neljänteen hallitukseen perheasioista vastaavaksi salkuttomaksi ministeriksi. Joulukuussa 2021 hallitus ilmoitti Novákin nimeämisestä ehdolle seuraavaksi presidentiksi virkakautensa päättävän János Áderin jälkeen, ja Novák luopui ministerin tehtävästään. Parlamentti valitsi hänet 10. maaliskuuta 2022 presidentiksi 135 äänellä 195:stä äänestykseen osallistuneesta kansanedustajasta. Katalin Novákista tuli ensimmäinen naispuolinen Unkarin tasavallan valtionpäämies ja myös tähänastisista valtionpäämiehistä nuorin.
Poliitikkona Katalin Novák profiloitui näkyvästi eräänlaiseksi Fidesz-puolueen konservatiivisen perhepolitiikan julkisivuksi. Hän rakensi itselleen "virkaäidin" julkisuuskuvaa, puhui perheenäidin tehtävän ja kutsumuksen puolesta, mihin kuuluu myös "naisen ja miehen erilaisuudesta nouseva sopusointu", ja paavi Franciscuksen Unkarin-vierailun yhteydessä maaliskuussa 2023 hän esiintyi somessa "unkarilaisena perheenemäntänä" tarjoamassa paaville itse leipomiaan suolakeksejä. Vuonna 2020 sateenkaarivähemmistöjä edustavan Háttér Társaság -järjestön tiedottaja kertoi medialle Novákin pyrkineen henkilökohtaisesti vaikuttamaan viranomaisiin, jotta nämä eivät hyväksyisi adoptiovanhemmaksi samasukupuolisessa parisuhteessa elävää henkilöä.
Ero presidentin virasta

Helmikuussa 2024 nousi 444.hu-sivuston julkaiseman skuuppijutun johdosta kohu, joka johti presidentti Novákin eroon. Media oli saanut käsiinsä lisätietoja armahduksista, joita presidentti Novák oli myöntänyt maaliskuussa 2023 paavi Franciscuksen Unkarin-vierailun yhteydessä. Armahdettujen joukossa oli entinen Bicsken lastenkodin apulaisjohtaja, joka oli tuomittu lasten hyväksikäyttöön syyllistyneen esimiehensä suojelemisesta: mies oli yrittänyt painostaa hyväksikäytön uhreja perumaan todistuksensa. Entisen perheministerin, perheiden ja lasten suojelijana profiloituneen poliitikon osallisuus tällaiseen armahduspäätökseen sai opposition ja monet merkittävät julkisuuden henkilöt vaatimaan Novákin eroa. 10. helmikuuta 2024 Novák palasi yllättäen kotimaahan keskeyttäen Qatarin-vierailunsa ja ilmoitti eroavansa presidentin virasta. Tämä oli plagiaattiskandaaliin kaatuneen presidentti Pál Schmittin eron jälkeen toinen kerta, kun Unkarin presidentti joutui eroamaan skandaalin takia.
Armahduskohusta seurasi muitakin poliittisia myllerryksiä. Koska armahdetulla miehellä tiedettiin olleen hyvät suhteet reformoituun kirkkoon, kohutun armahduspäätöksen taustavaikuttajaksi arveltiin Zoltán Balogia, Unkarin reformoidun kirkon piispaa ja entistä inhimillisten voimavarojen ministeriä, joka oli Katalin Novákin entinen esimies ja mentori. Piispa Balog erosikin reformoidun kirkon synodin pappispuheenjohtajan tehtävästä ja on sittemmin tunnustanut julkisesti tehneensä virheen suositellessaan presidentti Novákille armahduksen myöntämistä. Myös toinen armahduspäätöksen allekirjoittajista, tuolloinen oikeusministeri Judit Varga ilmoitti heti 10. helmikuuta 2024 jättävänsä politiikan ja luopuvansa tehtävästään Fidesz-puolueen kärkiehdokkaana kevään 2024 Eurooppa-vaaleissa. Tämän jälkeen puolestaan Vargan entinen aviomies, entinen diplomaatti, juristi ja liikemies Péter Magyar astui julkisuuteen ja ryhtyi avoimesti haastamaan Orbánin järjestelmää uuden poliittisen oppositioliikkeen johtajana.
Novákin seuraajaksi valittiin Tamás Sulyok, joka aloitti virassaan 5. maaliskuuta 2024.
Presidenttiyden jälkeen

Presidentinvirasta erottuaan Katalin Novákilla on oikeus runsaaseen eläkkeeseen sekä kolmihenkiseen sihteeristöön, lisäksi valtio kustantaa hänelle taloudenhoitajan.
Eronsa jälkeen Novák oli kuukausia poissa julkisuudesta, mutta syyskuussa 2024 hän ilmoitti perustaneensa yhdessä brittiläisen dokumentaristin ja väestötieteilijän Stephen J. Shaw'n kanssa X•Y Worldwide -nimisen kansalaisjärjestön, joka taistelee syntyvyyden laskun ja lapsettomuuden takia maailmaa uhkaavaa väestökriisiä vastaan. Tuolloin hän teki myös järjestönsä edustajana puhujamatkan Etelä-Koreaan ja Japaniin.
Yksityiselämä

Katalin Novák on naimisissa István Veresin kanssa. Heillä on kolme lasta: (s. 2004, 2006 ja 2008).
Kunnianosoituksia

Pyhän Tapanin ritarikunta (Unkari, 2022, suurmestari)
Unkarin ansioritarikunta (Unkari, 2022, suurmestari)
Kunnialegioona (Ranska, 2019)
Puolan tasavallan ansioritarikunta (Puola, 2019)
Henrik Purjehtijan ritarikunta (Portugali, 2023)
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Novákin viralliset kotisivut (Arkistoitu – Internet Archive)
Unkarin kolmannen tasavallan presidentit (1989–)
Mátyás Szűrös (1989–1990) | Árpád Göncz (1990–2000) | Ferenc Mádl (2000–2005) | László Sólyom (2005–2010) | Pál Schmitt (2010–2012) | János Áder (2012–2022) | Katalin Novák (2022–2024) | Tamás Sulyok (2024–)
| Auktoriteettitunnisteet  |
| --- | --- |
Kansainväliset:  VIAF 2 
Kansalliset:  Saksa  Yhdysvallat  Tšekki  Puola
Messut

Leipzigin messuja kuvaava piirros vuodelta 1800.
Messut ovat myyntiä ja markkinointia edistäviä tapahtumia. Messuilla näytteilleasettajat esittelevät ja myyvät tuotteitaan tai tiedottavat niistä yleisölle. Näytteilleasettajat voivat olla esimerkiksi yrityksiä (muun muassa maahantuojat, valmistajat, mediatalot) tai muita organisaatioita kuten järjestöjä, oppilaitoksia tai kuntia. Messuja järjestetään suurelle yleisölle avoimina yleisötapahtumina sekä rajatulle kohderyhmälle suunnattuina ammattitapahtumina.
Historia

Messut kehittyivät vuosittain toistuvien markkinoiden merkityksen vähentyessä 1700-luvulla. Messut lienevät saaneet alkunsa kirkollisten juhlien yhteydessä järjestetyistä, vuosittain toistuneista markkinatilaisuuksista.lähde?
2000-luvulla, erityisesti korona-aikana, messuja alettiin järjestää verkossa. Virtuaalimessuja järjestetään esimerkiksi 3D-teknologian avulla.
Historia > Historia Suomessa

Vuonna 1919 perustettu Suomen Messut -osuuskunta järjesti itsenäisen Suomen ensimmäiset messut Helsingissä Johanneksenkirkon kentällä kesällä 1920.
Messujen taloudellinen vaikutus

Messu- ja tapahtumajärjestäjät ry:n Taloustutkimukselta tilaamassa selvityksen mukaan suomalaiset messujärjestäjät toivat vuonna 2019 järjestämispaikkakunnille 553 miljoonan euron tulot. Seuraavana vuonna tulot romahtivat koronapandemian vuoksi 80 prosenttia. Vuonna 2023 talousvaikutus Suomessa oli 324 miljoonaa euroa.
Messut osana yrityksen toimintaa

Messuja ovat osa yritysten kasvua ja kansainvälistymistä. Niiden avulla voidaan esimerkiksi esitellä tuotteita asiakkaille, kasvattaa verkostoja ja yhteystietolistoja ja löytää yhteistyökumppaneita. Messuvalmisteluihin kuluu usein kuukausia, kun suunnitellaan messuosastoa, sen sisustusta, videosisältöjä ja muita messuilla käytettäviä markkinointimateriaaleja. Messuille sovitaan usein jo ennakkoon asiakastapaamisia. Messuvieraille halutaan tarjota kokemuksia, esimerkiksi lisätyn todellisuuden avulla. Osallistujilel muiden samasta alasta kiinnostuneiden vieraiden tapaaminen on oleellinen osa tapahtumaa, erityisesti moottoripyörä-, vene- ja kirjamessuilla. Messujen järjestäjille on tarjolla myös koulutuksia siitä, miten messuosallistuminen kannattaa toteuttaa.
Osallistumalla oman alansa messuille yritys voi muun muassa:
ylläpitää vanhoja asiakassuhteita
luoda uusia asiakaskontakteja ja kerätä asiakasrekisteriä
verkostoitua oman toimialan edustajien ja muiden sidosryhmien kuten median ja vaikuttajien kanssa
vahvistaa suhteita jälleenmyyjäverkostoon
levittää tietoa yrityksestä, tuotteista tai palveluista
kerätä palautetta yrityksen toiminnasta
rakentaa brändiä ja lanseerata uusia tuotteita
Aiheesta muualla

UFI, the Global Association of the Exhibition Industry
Wikimedia Commonsissa on kuvia tai muita tiedostoja aiheesta .
Kuva Samsungin messuosastolta vuodelta 2009.
Justin Fields

| Justin Fields |
| --- | --- |
 Fields vuonna 2019
Henkilötiedot
Syntynyt: 5. maaliskuuta 1999 (ikä 26) Kennesaw, Georgia
Kansalaisuus:   Yhdysvallat
Amerikkalaisen jalkapallon pelaaja
Pituus:  190 cm
Paino:  103 kg
Pelipaikka:  Pelinrakentaja
Seura
Pelinumero:  1
Seura:  New York Jets
Sarja:  NFL
Pelaajaura
Aik. seurat:  Chicago Bears (NFL)   Pittsburgh Steelers (NFL)
NFL-varaus:  11., 2021 Chicago Bears
Pääsarjaura:  2021–
Justin Skyler Fields (5. maaliskuuta 1999 Kennesaw, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa New York Jetsiä. Chicago Bears varasi Fieldsin NFL:n varaustilaisuuden 2021 11. pelaajana. Fields edusti collegeurallaan Ohion osavaltionyliopistoa ja Georgian yliopistoa. Fields pelasi Georgiassa vuonna 2018 ja Ohiossa vuodet 2019 ja 2020. Yhteensä hän pelasi yliopistossa 34 ottelua, joissa heitti 5701 jaardia ja 67 touchdownia. Lisäksi hän juoksi 1133 jaardia ja tehden juosten 19 touchdownia. Maaliskuussa 2024 Bears kauppasi Fieldsin Pittsburgh Steelersiin vaihdossa ehdolliseen kuudennen kierroksen varausvuoroon vuoden 2025 varaustilaisuudessa. Maaliskuussa 2025 Fields teki New York Jetsin kanssa kaksivuotisen ja yhteensä 40 miljoonan dollarin arvoisen sopimuksen. 30 miljoonan dollarin osuus sopimuksen arvosta on taattua rahaa.
Klaani – tarina Sammakoitten suvusta

| Klaani – tarina Sammakoitten suvusta |
| --- | --- |
 Elokuvan juliste.
Ohjaaja:  Mika Kaurismäki
Käsikirjoittaja:  Mika Kaurismäki   Aki Kaurismäki
Perustuu:  Tauno Kaukosen romaaniin Klaani
Tuottaja:  Mika Kaurismäki   Anssi Mänttäri
Säveltäjä:  Anssi Tikanmäki
Kuvaaja:  Timo Salminen
Leikkaaja:  Mika Kaurismäki
Lavastaja:  Matti Jaaranen
Pääosat:  Markku Halme
Valmistustiedot
Valmistusmaa:  Suomi
Tuotantoyhtiö:  Villealfa Filmproductions Oy
Levittäjä:  Adams Filmi
Ensi-ilta:   1984-11-3030. marraskuuta 1984 (Suomi)  
Kesto:  120 minuuttia
Alkuperäiskieli:  suomi
Budjetti:  3 958 014 mk
Katsojat:  65 841
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Klaani – tarina Sammakoitten suvusta on suomalainen elokuva, jonka on ohjannut Mika Kaurismäki vuonna 1984. Elokuvan juoni perustuu Tauno Kaukosen romaaniin Klaani. Pääosaa Aleksanteri Suuri Sammakko esittää Markku Halme. Anssi Tikanmäki palkittiin parhaasta musiikista sekä Juhani Niemelä parhaan miessivuosan Jussilla vuonna 1985.
Tauno Kaukosen romaanin elokuvalliset mahdollisuudet havaittiin jo varhain, sillä jo vuonna 1963 ohjaaja Aito Mäkinen sekä tuottajaksi lupautunut Anssi Mänttäri suunnittelivat siihen pohjautuvaa elokuvaa, jonka yhteen pääosaan kaavailtiin Lasse Pöystiä. Hanke kaatui kuitenkin tuolloin rahoitusvaikeuksiin. Tauno Kaukonen ei itse ehtinyt kuulla teoksensa uudesta tulemisesta, sillä hän kuoli kesällä 1983, pari kuukautta ennen kuin Mika Kaurismäki päätti ottaa Klaanin uuden elokuvansa lähtökohdaksi.
Anssi Tikanmäen säveltämästä, Juice Leskisen sanoittamasta ja Päivi Portaankorvan esittämästä elokuvan tunnuskappaleesta Balladi tuli hyvin suosittu. Se alkaa sanoin ”Aamuyössä aistein avoimin...”. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa se nousi yhdeksi 35:stä eniten mainintoja saaneesta.
Rooliluettelo

| 0 | 1 | 2 |
| --- | --- | --- |
|  Markku Halme  | … |  Aleksanteri Suuri Sammakko   |
|  Minna Soisalo  | … |  Mirja Andersson   |
|  Sakari Rouvinen  | … |  Roope Andersson   |
|  Juhani Niemelä  | … |  Samuli Sammakko   |
|  Antti Litja  | … |  Benjamin Sammakko   |
|  Kari Väänänen  | … |  Leevi Sammakko   |
|  Mikko Majanlahti  | … |  Pike Andersson   |
|  Tuija Vuolle  | … |  Ulla Sammakko   |
|  Soli Labbart  | … |  Saara-Muori Sammakko   |
|  Eila Halonen  | … |  Raakel Sammakko   |
|  Lasse Pöysti  | … |  Siilipää   |
|  Tauno Karvonen  | … |  verstaan pomo   |
|  Kirsi Lahtinen  | … |  Lea Sammakko   |
|  Hannu Lauri  | … |  pankkimies   |
|  Olli Lehtimäki  | … |  poliisi hautajaisissa   |
| 0 | 1 | 2 |
| --- | --- | --- |
|  Rauli Lehtonen  | … |  tuomari   |
|  Orvokki Mäkinen  | … |  naapurin ämmä   |
|  Jorma Markkula  | … |  poliisietsivä   |
|  Esko Nikkari  | … |  poliisietsivä   |
|  Sampsa Nuotio  | … |  Aleksanteri Sammakko lapsena   |
|  Veijo Pasanen  | … |  pappi   |
|  Matti Pellonpää  | … |  Ritsari   |
|  Tauno Pollari  | … |  poliisi hautajaisissa   |
|  Erkki Ruokokoski  | … |  äidin uusi   |
|  Ville Salminen  | … |  Vanha-Aleksanteri Sammakko   |
|  Martti Syrjä  | … |  tanssiva nuorukainen baarissa   |
|  Matti Viironen  | … |  poliisietsivä   |
|  Arno Virtanen  | … |  syyttäjä   |
|  Rauha Wolska  | … |  divarin eukko   |
Arvioita

Moni kriitikko piti Klaania syksyn 1984 merkittävimpänä kotimaisena elokuvana. Antero Laiho tunnusti Turun Päivälehdessä: ”Elokuvan suuri ansio on, ettei se missään vaiheessa rupea moralisoimaan tai antamaan väkinäisiä selityksiä, kuten monissa rikoksista kertovissa elokuvissa on tapana. Vaikka Klaanissa on vähän varsinaisia dramaattisia nousukohtia, sen kerronta etenee sujuvasti ja katsojan kiinnostus pysyy koko ajan vireänä.” Keskisuomalaisen Jarmo Valkola nosti esiin erityisesti Anssi Tikanmäen musiikin, jonka ”sibeliaaniset, suomalaismetsien kaikuja kertailevat sävelkulut istuvat tosi hyvin elokuvan kerronnalliseen rakenteeseen”.
Aiheesta muualla

Klaani – tarina Sammakoitten suvusta, Yle Teema (arkistoitu artikkeli)
Skaffari, Vesa: Klaani – Tarina Sammakoitten suvusta (Arkistoitu – Internet Archive), Smackthejack 23.10.2013
Kaurismäen Klaani – tarina Sammakoitten suvusta on romanttinen kuvaus rikollisten maailmasta, Yle / Harto Hänninen, 26.1.2025
| n k Linkitetty data: Klaani – tarina Sammakoitten suvusta (Q4411390) |
| --- | --- |
esiintymä kohteesta: elokuva
lajityyppi: rikoselokuva, draamaelokuva
ohjaaja: Mika Kaurismäki
käsikirjoittaja: Mika Kaurismäki, Aki Kaurismäki
säveltäjä: Anssi Tikanmäki
näyttelijä: Markku Halme, Juhani Niemelä, Antti Litja, Kari Väänänen, Ville Salminen, Esko Nikkari, Matti Viironen, Matti Pellonpää, Tauno Karvonen, Martti Syrjä, Jaakko Talaskivi, Matti Jaaranen, Tuija Vuolle, Soli Labbart, Eila Halonen, Mikko Majanlahti, Lasse Pöysti, Jorma Markkula, Veijo Pasanen, Hannu Lauri
alkuperämaa: Suomi
alkuperäiskieli: suomi
kuvauspaikka: Tampere, Huittinen, Pirkkala, Vammala, Ylöjärvi
 : SPARQLHaku löytää elokuvat, jotka täyttävät kaikki valitsemasi ehdot.  (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman.
Husby

Husby (myös Husaby tai Huseby) on tavallinen paikannimi Ruotsissa ja Tanskassa. Se viittaa usein paikalla sijainneeseen husby-nimellä kutsuttuun tietynlaiseen kuninkaankartanoon. Husby esiintyy myös sukunimenä.
Paikannimenä

Husby-nimisiä paikkoja ovat:
Paikannimenä > Ruotsissa

Husby, Tukholman kaupunginosa
Husby (myös Dala-Husby), taajama Hedemoran kunnassa
Husby, taajama Norrtäljen kunnassa
Husby, osa Husby och Tunan taajamaa Strängnäsin kunnassa
Husebyn muinaislinna, muinaislinna Orustin kunnassa
Husebyn ruukki, ruukki Alvestan kunnassa
Västra Husby, taajama Söderköpingin kunnassa
Östra Husby, taajama Norrköpingin kunnassa
Paikannimenä > Ruotsissa > Piirit

Husabyn piiri, piiri Götenen kunnassa
Husbyn piiri, piiri Hedemoran kunnassa
Husby-Långhundran piiri, piiri Knivstan kunnassa
Husby-Sjuhundran piiri, piiri Norrtäljen kunnassa (vastaavan pitäjän nimi oli ennen vuotta 1952 Husby-Lyhundra)
Husby-Oppunda, Södermanlandissa sijainnut pitäjä, jonka alue kuuluu nykyään Vrenan piiriin Nyköpingin kunnassa
Husby-Rekarnen piiri, piiri Eskilstunan kunnassa
Husby-Sjutolftin piiri, piiri Enköpingin kunnassa
Husby-Ärlinghundra, Uplannissa sijainnut pitäjä, jonka alue kuuluu nykyään Husby-Ärlinghundran ja Odensalan piiriin ja Valstan piiriin Sigtunan kunnassa
Västra Husbyn piiri, piiri Söderköpingin kunnassa
Östra Husbyn piiri, piiri Norrköpingin kunnassa
Paikannimenä > Tanskassa

Husby, pitäjä ja asutuskeskus Holstebron kunnassa
Husby, pitäjä ja asutuskeskus Middelfartin kunnassa
Paikannimenä > Saksassa

Husby, kunta Saksassa.
Sukunimenä

Husby tai Huseby on muun muassa seuraavien henkilöiden sukunimi:
Gunnar Huseby (1923–1995) islantilainen kuulantyöntäjä
Hans Erik Husby, Hank Von Helvete (1972–2021), norjalainen rocklaulaja ja näyttelijä, Turbonegro-yhtyeen jäsen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Husby”, voi hakea sivunnimihaulla, laajalla sivunnimihaulla tai tekstihaulla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Husby (olika betydelser)
Käännös suomeksi
Anglo American Racers

| Eagle |
| --- | --- |
Koko nimi:  Anglo American Racers
Päämaja:   Yhdysvallat
Perustajat:   Dan Gurney
Tunnetuimmat kuljettajat:   Bruce McLaren  Dan Gurney  Richie Ginther  Phil Hill
Moottorit:  Climax Weslake Ford
Saavutukset Formula 1:n MM-sarjassa
Ensimmäinen kilpailu:  Belgian Grand Prix 1966
Kilpailuja:  29
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  0
Nopeimpia kierroksia:  2
MM-pisteitä:  17
Viimeinen kilpailu:  Kanadan Grand Prix 1969
Anglo American Racers tai All American Racers tai Eagle on yhdysvaltalainen Dan Gurneyn vuonna 1964 perustama talli, joka kilpaili Formula 1- ja CART-sarjassa.
Formula 1

AAR kilpaili Formula ykkösissä kausina 1966–1969. Talli saavutti yhteensä 17 MM-pistettä, yhden GP-voiton, kaksi palkintosijaa ja kaksi kilpailun nopeinta kierrosta.
Ensimmäiset MM-pisteet Eagle saavutti jo sen toisessa kilpailussa Ranskan GP:ssa 1966, jolloin Gurney sijoittui viidenneksi. Gurney ylsi samalla kaudella vielä toistamiseen pisteille Meksikon GP:ssa, jolloin hän oli myös viides. Neljän pisteen turvin Eagle sijoittui kauden päätteeksi valmistajien MM-sarjassa seitsemänneksi.
Kaudeksi 1967 Richie Ginther palkattiin Eaglen toiseksi kuljettajaksi, mutta hän ajoi vain Monacon GP:ssa. Gurney jatkoi ykköskuljettajana. Talli sai myös käyttöönsä uudet Weslaken V12 -moottorit. Osoitus uuden moottorin kilpailukyvystä nähtiin Belgian GP:ssa, kun Gurney ajoi kilpailussa selvään voittoon, mutta voitto jäi tallin ainoaksi F1:sissä. Gurney ajoi vielä Kanadan GP:ssa kolmanneksi. McLaren-tallin isä Bruce McLaren nähtiin Eaglen ratissa kolmessa kilpailussa, mutta maaliin saakka hän ei yltänyt kertaakaan. Eagle saavutti kaudella 13 MM-pistettä ja sijoittui valmistajien MM-sarjassa seitsemänneksi.
Kausi 1968 muodostui Eaglelle pettymykseksi. Talli ei kyennyt saavuttamaan ainuttakaan MM-pistettä ja Gurney päätti lopettaa F1:sissä kilpailemisen. Hän kuitenkin ajoi kolmessa kauden viimeisessä kilpailussa McLarenin autolla, joista parhaimpana tuloksena oli neljäs Yhdysvaltain GP:n neljäs sija. Al Pease ajoi vielä seuraavalla kaudella yksityistallin Eaglella Kanadan GP:ssa. F1-sarjan jälkeen talli palasi Yhdysvaltoihin ja keskittyi IndyCariin.
Formula 1 -saavutukset

Palkintosijat
| Nro | Kilpailu | Kuljettaja |
| --- | --- | --- |
| 1 | Belgian GP 1967 | Dan Gurney |
| 2 | Kanadan GP 1967 | Dan Gurney |
Paalupaikat
| Nro | Kilpailu | Kuljettaja |
| --- | --- | --- |
1: 
Nopeimmat kierrokset
| Nro | Kilpailu | Kuljettaja |
| --- | --- | --- |
| 1 | Belgian GP 1967 | Dan Gurney |
| 2 | Saksan GP 1967 | Dan Gurney |
Formula 1-tulokset > Valmistajatallina

| Vuosi | Valmistaja | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1966 | Eagle T1G | Climax S4 Weslake V12 | G |  | MON | BEL | FRA | GBR | NED | GER | ITA | USA | MEX |  |  |  | 4 | 7. |
| 1966 | Eagle T1G | Climax S4 Weslake V12 | G |  Dan Gurney |  | Kesk. | 5 | Kesk. | Kesk. | 7 | Kesk. | Kesk. | 5 |  |  |  | 4 | 7. |
| 1966 | Eagle T1G | Climax S4 Weslake V12 | G |  Phil Hill |  |  |  |  |  |  | DNQ |  |  |  |  |  | 4 | 7. |
| 1966 | Eagle T1G | Climax S4 Weslake V12 | G |  Bob Bondurant |  |  |  |  |  |  |  | DSQ | Kesk. |  |  |  | 4 | 7. |
| 1967 | Eagle T1G | Weslake V12 | G |  | RSA | MON | NED | BEL | FRA | GBR | GER | CAN | ITA | USA | MEX |  | 13 | 7. |
| 1967 | Eagle T1G | Weslake V12 | G |  Dan Gurney | Kesk. | Kesk. | Kesk. | 1 | Kesk. | Kesk. | Kesk. | 3 | Kesk. | Kesk. | Kesk. |  | 13 | 7. |
| 1967 | Eagle T1G | Weslake V12 | G |  Richie Ginther |  | DNQ |  |  |  |  |  |  |  |  |  |  | 13 | 7. |
| 1967 | Eagle T1G | Weslake V12 | G |  Bruce McLaren |  |  |  |  | Kesk. | Kesk. | Kesk. |  |  |  |  |  | 13 | 7. |
| 1967 | Eagle T1G | Weslake V12 | G |  Ludovico Scarfiotti |  |  |  |  |  |  |  |  | Kesk. |  |  |  | 13 | 7. |
| 1968 |  |  | G |  | RSA | ESP | MON | BEL | NED | FRA | GBR | GER | ITA | CAN | USA | MEX | 0* | 12. |
| 1968 | Eagle T1G | Weslake V12 | G |  Dan Gurney | Kesk. |  | Kesk. | Kesk. |  |  | Kesk. | 9 | Kesk. |  |  |  | 0* | 12. |
| 1968 | McLaren M7A | Ford V8 | G |  Dan Gurney |  |  |  |  |  |  |  |  |  | Kesk. | 4* | Kesk. | 0* | 12. |
* Vuoden 1968 Yhdysvaltain GP:n neljäs sija saavutettu McLarenin autolla, jolloin pisteet menivät kyseiselle valmistajalle.